DW28 เผย หุ้นพลังงานร่วง หนุน Put DW ปรับตัวขึ้น
DW28 เผยว่า ปริมาณการซื้อขาย DW กระเตื้องขึ้นเล็กน้อยในวันอังคาร หลังจากที่มูลค่าการซื้อขาย DW ทั้งหมดเพิ่มสูงขึ้นเป็น 920 ล้านบาทจาก 674 ล้านบาทในวันจันทร์
30 ธ.ค. 2558

แมคควอรี DW28 เผยว่า ปริมาณการซื้อขาย DW กระเตื้องขึ้นเล็กน้อยในวันอังคาร หลังจากที่มูลค่าการซื้อขาย DW ทั้งหมดเพิ่มสูงขึ้นเป็น 920 ล้านบาทจาก 674 ล้านบาทในวันจันทร์ โดยเป็นผลจากวอลุ่มการซื้อขาย SET50 DW ที่เพิ่มขึ้น หลังจากที่ดัชนีหลักทรัพย์ปรับตัวลงวานนี้
ทั้งนี้ DW28 เปิดเทรด 4 รุ่นใหม่ซึ่งตอบสนองต่อการเคลื่อนไหวของดัชนีหลักทรัพย์อ้างอิงได้ดี โดยรุ่นที่ได้รับความสนใจ เช่น S5028C1602A และ S5028P1602A เป็นต้น สำหรับทางด้าน DW บนหุ้นรายตัว นักลงทุนให้ความนใจ DW บนหุ้น PTT และ JAS ยกตัวอย่างเช่น PTT28C1605A และ JAS28C1604A เป็นต้น
อย่างไรก็ตามการปรับตัวลงของราคาน้ำมันดิบโลก ส่งผลให้มีแรงขายในหุ้นพลังงาน และส่งผลให้ Put DW ปรับตัวขึ้น เช่น PTT28P1602A +14.5% เทียบกับหุ้นอ้างอิงที่ปรับตัวลง -4.1% ส่วนทางด้าน Call DW ที่ปรับตัวขึ้นได้แก่ CPF28C1602A +22.2% และ UNIQ28C1603A +11.1% เทียบกับหุ้นอ้างอิงที่ปรับตัวขึ้น +3.4% และ +1.9% ตามลำดับ
ด้าน DW28 วานนี้ นักลงทุนซื้อสุทธิ JAS28C1604A 3.0 ล้านหน่วย BH28C1603A 1.9 ล้านหน่วย และ QH28C1603A 1.4 ล้านหน่วย และมีแรงขายใน S5028P1601B 6.4 ล้านหน่วย BDMS28C1603A 2.6 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 24,802.85 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 920.22  ล้านบาท
คิดเป็น 3.7%